钦定古今图书集成/明伦汇编/氏族典/第177卷 > 田辟
## 钦定古今图书集成/明伦汇编/氏族典/第177卷 > 田辟

按《尚友录》：“辟字思孟，南康人。天资笃实，嗜学不倦。游
上庠二十年无所成，浩然归隐，号大隐居士。子九人，
各授一经，教法甚严。登第及特恩者七人，时称义方
者必曰田氏。”

===田如鳌===按《万姓统谱》：如鳌辟弟举进士。丞相吕颐浩一见器
重之。高宗召问江右盗贼，对曰：“小寇不足虑，所忧者
西北耳。”累官监察御史，出知道州，民乐其岂弟。后加
知直秘阁、京西转运副使。昆弟如鹄、如鹏、如鸿，俱登
进士第。